CELEX: 62009TA0421(01)
Language: el
Date: 2016-12-15 00:00:00
Title: Υπόθεση T-421/09 RENV: Απόφαση του Γενικού Δικαστηρίου της 15ης Δεκεμβρίου 2016 — ΔΕΗ κατά Επιτροπής (Ανταγωνισμός — Κατάχρηση δεσπόζουσας θέσεως — Ελληνικές αγορές προμήθειας λιγνίτη και χονδρικής προμήθειας ηλεκτρικής ενέργειας — Απόφαση θεσπίζουσα ειδικά μέτρα για τη διόρθωση των αντίθετων προς τον ανταγωνισμό συνεπειών παραβάσεως του άρθρου 86, παράγραφος 1, ΕΚ, σε συνδυασμό με το άρθρο 82 ΕΚ — Άρθρο 86, παράγραφος 3, ΕΚ — Υποχρέωση αιτιολογήσεως — Αναλογικότητα — Συμβατική ελευθερία)

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/22
            
         Απόφαση του Γενικού Δικαστηρίου της 15ης Δεκεμβρίου 2016 — ΔΕΗ κατά Επιτροπής
   (Υπόθεση T-421/09 RENV) (1)
   
   ((Ανταγωνισμός - Κατάχρηση δεσπόζουσας θέσεως - Ελληνικές αγορές προμήθειας λιγνίτη και χονδρικής προμήθειας ηλεκτρικής ενέργειας - Απόφαση θεσπίζουσα ειδικά μέτρα για τη διόρθωση των αντίθετων προς τον ανταγωνισμό συνεπειών παραβάσεως του άρθρου 86, παράγραφος 1, ΕΚ, σε συνδυασμό με το άρθρο 82 ΕΚ - Άρθρο 86, παράγραφος 3, ΕΚ - Υποχρέωση αιτιολογήσεως - Αναλογικότητα - Συμβατική ελευθερία))
   (2017/C 038/29)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Δημόσια Επιχείρηση Ηλεκτρισμού ΑΕ (ΔΕΗ), (Αθήνα, Ελλάδα) (εκπρόσωπος: Π. Ανέστης, δικηγόρος)
   
      Παρεμβαίνουσα υπέρ της προσφεύγουσας: Ελληνική Δημοκρατία (εκπρόσωποι: Π. Μυλωνόπουλος και Κ. Μπόσκοβιτς)
   
      Καθής: Ευρωπαϊκή Επιτροπή (εκπρόσωποι: Θ. Χριστοφόρου, επικουρούμενος από τον Α. Οικονόμου, δικηγόρο)
   
      Αντικείμενο
   
   Προσφυγή δυνάμει του άρθρου 263 ΣΛΕΕ για την ακύρωση της αποφάσεως C(2009) 6244 τελικό της Επιτροπής, της 4ης Αυγούστου 2009, για τον καθορισμό συγκεκριμένων μέτρων για τη διόρθωση των δυσμενών για τον ανταγωνισμό συνεπειών της παραβάσεως που διαπιστώθηκε στην απόφαση της Επιτροπής της 5ης Μαρτίου 2008, σχετικά με τη χορήγηση ή τη διατήρηση σε ισχύ από την Ελληνική Δημοκρατία δικαιωμάτων για την εξόρυξη λιγνίτη υπέρ της ΔΕΗ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει τη Δημόσια Επιχείρηση Ηλεκτρισμού ΑΕ (ΔΕΗ) στα δικαστικά έξοδά της καθώς και σε εκείνα στα οποία υποβλήθηκε η Ευρωπαϊκή Επιτροπή.
            
         
               3)
            
            
               Η Ελληνική Δημοκρατία φέρει τα δικαστικά έξοδά της.
            
         
      (1)  ΕΕ C 11 της 16.1.2010.